CELEX: 22012X0908(01)
Language: lv
Date: 2011-03-04 00:00:00
Title: Saprašanās memorands starp Eiropas Komisiju un Eiropas Molekulārās bioloģijas laboratoriju

8.9.2012   
            
            
               LV
            
            
               Eiropas Savienības Oficiālais Vēstnesis
            
            
               C 271/1
            
         Saprašanās memorands starp Eiropas Komisiju un Eiropas Molekulārās bioloģijas laboratoriju
   2012/C 271/01
   Eiropas Komisija (turpmāk “Komisija”) un Eiropas Molekulārās bioloģijas laboratorija (turpmāk “EMBL”), kuras mītne ir Heidelbergā Šveicē (turpmāk kopīgi “abas puses”),
   ŅEMOT VĒRĀ:
   
               —
            
            
               Līgumu par Eiropas Savienības darbību, ar ko veicina sadarbību ar trešām valstīm un starptautiskajām organizācijām pētniecības, tehnoloģiju attīstības un demonstrējumu jomā,
            
         
               —
            
            
               Nolīgumu par Eiropas Molekulārās bioloģijas laboratorijas izveidi, ko parakstīja 1973. gada 30. maijā (1); balstoties uz šo nolīgumu, parakstītāji ir uzticējuši EMBL veikt pamatpētījumus molekulārajā bioloģijā, zinātnieku, studentu un apmeklētāju apmācību visos līmeņos, nodrošinot vajadzīgos pakalpojumus pētniekiem dalībvalstīs, kas ir nolīguma parakstītājas, izstrādājot jaunus instrumentus un metodes dzīvības zinātnēs un iesaistoties tehnoloģiju nodošanas darbībās,
            
         
               —
            
            
               administratīvo vienošanos par zinātnisko un tehnoloģisko sadarbību starp Komisiju un EMBL, ko parakstīja 1995. gada 18. janvārī,
            
         
               —
            
            
               nodomu deklarāciju starp Komisiju un EIROforuma organizācijām, ko parakstīja 2010. gada 24. jūnijā,
            
         
               —
            
            
               Eiropas Kopienas pētniecības, tehnoloģiju attīstības un demonstrējumu pasākumu pamatprogrammas,
            
         
               —
            
            
               2007. gada Zaļo grāmatu par Eiropas Pētniecības telpas (EPT) jaunajām perspektīvām (2), kurā aicina ciešāk sadarboties un veidot spēcīgāku partnerību ar starpvaldību pētniecības organizācijām, piemēram, EMBL, īpaši pētniecības plānošanas, pētnieku apmācības un mobilitātes, pētniecības infrastruktūras, intelektuālā īpašuma un starptautiskās sadarbības jomā,
            
         
               —
            
            
               2008. gada EPT starptautiskās sadarbības paziņojumu (3), kurā apstiprināts spēcīgākas partnerības lietderīgums starp Eiropas Kopienu un Eiropas starpvaldību pētniecības organizācijām, jo īpaši EIROforuma organizācijām, lai palīdzētu izveidot kritisko masu, kas vajadzīga, lai efektīvi reaģētu uz politikas problēmām, kuras kļūst arvien globālākas,
            
         
               —
            
            
               EPT redzējumu 2020. gadam, kuru 2008. gada 2. decembrī apstiprināja Eiropas Savienības (ES) Padome (4) un kurā noteikts, ka līdz 2020. gadam visi dalībnieki pilnībā gūs labumu no piektās brīvības tiesībām visā EPT (5),
            
         
               —
            
            
               stratēģiju “Eiropa 2020. Stratēģija gudrai, ilgtspējīgai un integrējošai izaugsmei” (6), ko Eiropadome apstiprināja 2010. gada 17. jūnijā, saistīto pamatiniciatīvu “Digitālā programma Eiropai”, ko Eiropas Komisija pieņēma 2010. gada 19. maijā (7), un saistīto pamatiniciatīvu “Inovācijas savienība”, ko Eiropas Komisija pieņēma 2010. gada 6. oktobrī (8),
            
         ATZĪSTOT
   
                
            
            
               abu pušu attiecīgos pienākumus iepriekšminētajās jomās, kas ir savstarpēji papildināmas,
            
         
                
            
            
               ilgstošo lielisko sadarbību starp EMBL un Eiropas Komisiju, kas balstīta uz iepriekš minēto administratīvo vienošanos,
            
         IR VIENOJUŠĀS ŠĀDI.
   
               1.
            
            
               Abas puses, pienācīgi ievērojot to attiecīgās kompetences, paredz sadarboties, lai konsolidētu un turpmāk attīstītu Eiropas pētniecības telpu, īpaši pētniecības plānošanu, pētnieku apmācību un mobilitāti, pētniecības infrastruktūru, intelektuālā īpašuma pārvaldību un starptautisko sadarbību. Šā iemesla dēļ tās var izstrādāt kopīgas darbības molekulārās dzīvības zinātņu jomā.
            
         
               2.
            
            
               Pienācīgi ievērojot to attiecīgās kompetences, institucionālo struktūru un darbības jomas, abas puses attiecīgā gadījumā apmainīsies ar informāciju un apspriedīsies par abpusējas intereses jautājumiem, īpaši par Eiropas Pētniecības telpas turpmāko attīstību.
            
         
               3.
            
            
               Tiek saglabāts novērotāja statuss, ko EMBL padome 1995. gadā ir piešķīrusi Eiropas Komisijai (9).
            
         
               4.
            
            
               Komisija EMBL piešķirs tiesības ierosināt kandidātus dalībai attiecīgajās ekspertu un padomdevējās struktūrās. Šos ekspertus iecels Komisija, ņemot vērā savas tiesības un procedūras.
            
         
               5.
            
            
               Abas puses izveidos kontaktpunktus un mehānismus saziņas nodrošināšanai, lai panāktu mērķi, kas ir paredzēts pašreizējā saprašanās memorandā.
            
         
               6.
            
            
               Abas puses tiksies pēc vajadzības un ik gadu, lai kritiski novērtētu progresu un, iespējams, apspriestu turpmākos paņēmienus, kā veicināt abpusējo sadarbību, tostarp lai apspriestu kopīgus pasākumus vai pārbaudītu iespējamās sinerģijas.
            
         
               7.
            
            
               Abas puses vienosies par jautājumiem saistībā ar pašreizējā saprašanās memoranda interpretāciju un īstenošanu.
            
         
               8.
            
            
               1995. gada 18. janvāra administratīvo vienošanos aizstāj ar pašreizējo saprašanās memorandu.
            
         
      Sagatavots divos eksemplāros Heidelbergā, 2011. gada 4. martā
      
         
            Eiropas Komisijas vārdā –
         
         Máire GEOGHEGAN-QUINN
         
            pētniecības, inovācijas un zinātnes komisāre
         
      
      
         
            EMBL (Eiropas Molekulārās bioloģijas laboratorijas) vārdā –
         
         Iain W. MATTAJ
         
            ģenerāldirektors
         
      
   
   
      (1)  http://www.embl.de/aboutus/general_information/organisation/hostsite_agreement/un_agreement.pdf
   
      (2)  Zaļā grāmata par Eiropas Pētniecības telpu ir Komisijas Zaļā grāmata “Eiropas Pētniecības telpa: jaunas perspektīvas”, ko pieņēma 2007. gada 4. aprīlī (COM(2007) 161 galīgā redakcija).
   
      (3)  Komisijas paziņojums “Eiropas stratēģiskie pamatnorādījumi starptautiskai sadarbībai zinātnes un tehnoloģiju jomā”, 2008. gada 24. septembris (COM(2008) 588).
   
      (4)  Konkurētspējas padomes secinājumi 16767/08 par “Eiropas Pētniecības telpas 2020. gada redzējumu”, 2008. gada 1. un 2. decembris.
   
      (5)  EPT ietilpst ES un valstis, kas iesaistītas pētniecības pamatprogrammā.
   
      (6)  Komisijas 2010. gada 3. marta paziņojums COM(2010) 2020 un Eiropadomes 2010. gada 17. jūnija secinājumi (http://ec.europa.eu/eu2020/pdf/115346.pdf).
   
      (7)  Komisijas paziņojums COM(2010) 245, 19.5.2010.
   
      (8)  Komisijas paziņojums COM(2010) 546, 6.10.2010.
   
      (9)  Novērotāja statuss Eiropas Komisijai tika piešķirts administratīvās vienošanās dokumentā, ko parakstīja 1995. gada 18. janvārī.